Diari Oficial de la Generalitat Valenciana


Sumari del DOGV 777, del 04-03-1988 (1988/810678)

ORDRE de 16 de febrer de 1988, de la Conselleria d'Agricultura i Pesca, per la qual es fixen els períodes hàbils i les normes generals relacionades amb la pesca a les aigües continentals de la Comunitat Valenciana durant la temporada 1988.
-----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/02/16/(3)/dof/vci/html**

### Dades del document

Número de DOGV
:   777

Data del DOGV
:   04-03-1988

Secció del DOGV
:   DISPOSICIONS GENERALS

Número del document
:   1988/810678


Data del document
:   16-02-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 16 de febrer de 1988, de la Conselleria d'Agricultura i Pesca, per la qual es fixen els períodes hàbils i les normes generals relacionades amb la pesca a les aigües continentals de la Comunitat Valenciana durant la temporada 1988.  
D'acord amb el que disposen la Llei de Pesca Fluvial, de 20 de febrer de 1942, el seu Reglament, de 6 d'abril de 1943 i les disposicions concordants, es fixen els períodes hàbils de pesca i les normes generals aplicables a la pesca a les aigües continentals de la Comunitat Valenciana.  
En atenció d'aquests motius, a proposta de la Direcció General de la Producció Agrària i fent ús de les facultats que tinc atribuïdes,  
ORDENE:  
Article primer Xarxes  
Es prohibeix l?ús de qualsevol tipus de xarxa, excepte als llocs i en les circumstàncies en què l'autoritzen els Serveis Territorials de la Conselleria d?Agricultura i Pesca.  
Article segon. Refugis de pesca  
Per tal de protegir i fomentar la fauna ictiològica, per a aquesta temporada s'estableixen els refugis de pesca que s'especifiquen en l'annex I. Hi queda totalment prohibida la captura de qualsevol espècie.  
Article tercer. Zones de pesca controlada  
La relació de Zones de Pesca Controlada figura en l'annex II. Per a practicar la pesca en aquests trams cal un permís especial personal i intransferible. Les Direccions Territorials corresponents establiran les condicions específiques a què se subjectarà la pesca en aquestes zones de pesca controlada.  
Article quart. Aigües en règim especial  
Es consideren dos tipus d'aigües en règim especial, que es relacionen en l'annex III sota els epígrafs A) i B).  
Són aigües en règim especial A), aquelles compreses dins de trams habitats per la truita, on queda autoritzada la pesca de qualsevol espècie piscícola durant tot l'any.  
Són aigües en règim especial B), aquelles compreses dins de trams habitats per la truita, on queda autoritzada la pesca de qualsevol espècie, excepte la truita, durant tot l'any. En aquestes zones regirà per a la truita, l'època de veda establerta en l'article cinqué d'aquesta Ordre i durant aquest període només hi quedarà autoritzat l?ús d'esca vegetal.  
Article cinqué. Pesca de la truita  
5.1. El període hàbil per a la present temporada serà des del tercer diumenge de març fins al 31 d'agost. A l?embassament d'Ulldecona (província de Castelló), sols se n'autoritza la pesca els dimecres, dissabtes i festius nacionals.  
5.2. D'acord amb l'article 18 de la Llei de Pesca Fluvial vigent, es consideren aigües habitades per la truita les relacionades en l'annex IV. Hi regirà per a totes les espècies el període hàbil determinat per a la truita.  
5.3. El nombre màxim de captures per pescador i dia, tant als trams vedats com als lliures, serà de 10 exemplars, sense perjudici de les reglamentacions vigents en cada zona de pesca controlada.  
5.4. Procediment de pesca i esques: a més de les xarxes i la resta de procediments prohibits per la Llei de Pesca Fluvial vigent, en totes les aigües habitades per la truita, queda prohibit l?ús de qualsevol tipus d'esca, excepte els següents: cullereta, mosca, cuc, mosquit, draga i dragueta, sense perjudici del que disposa l'article quart d'aquesta Ordre. A més, al riu Ebrón sols s'autoritza l?ús de cullereta i mosca.  
5.5. Es prohibeix la comercialització de truites durant el període de veda, a excepció de les procedents de piscifactories. En aquest darrer cas, se n'haurà d'acreditar la procedència.  
Article sisé  
Totes les altres espècies es podran pescar amb canya durant tot l'any, excepte als trams declarats oficialment habitats per la truita, relacionats en l'annex IV.  
Article seté. Cranc de riu  
Queda prohibida la pesca de qualsevol espècie de cranc a la zona situada a l?oest de la carretera N-340, des que entra a la província de Castelló fins que ix per la de València, excepte al tram del riu Millars comprés entre el pont de la carretera de Montanejos al barranc de Palos i la seua desembocadura. Fora d'aquesta zona, queda autoritzada la pesca del cranc americà (Procambarus clarckii) durant tot l'any i sense limitació en les dimensions dels exemplars.  
Article vuité. Espècies protegides  
D'acord amb el Decret de 21 de juliol de 1986 (DOGV núm. 420), queda prohibida la pesca o captura del fartet (Aphanius iberus), samaruc (Valencia hispanica) i de les tortugues aquàtiques (Emys orbicularis i Mauremys cospica).  
Article nové  
Per tal d'exigir la indemnització oportuna pels exemplars pescats il·legalment al territori de la Comunitat Valenciana, en l'annex V es fixa el barem de valoració de les distintes espècies piscícoles.  
Article deu  
S?autoritza les Direccions Territorials de la Conselleria d'Agricultura i Pesca a modificar els períodes hàbils de pesca i el nombre de captures com a conseqüència de les condicions biològiques de les masses d'aigua o de les circumstàncies meteorològiques adverses.  
Article onze  
D'acord amb l'article 27 de la Llei de Pesca Fluvial vigent, la Direcció General de la Producció Agrària podrà autoritzar, amb finalitats científiques, la pesca de les espècies aqüícoles en qualsevol època de l'any i l?ús de qualsevol mitjà de captura, tot reglamentant les condicions d'aquests permisos especials. Igualment tindrà facultats per autoritzar, en les mateixes condicions, la pesca i el transport de peixos adults o de cries i ous per a finalitats d'aqüicultura o repoblació.  
Article dotze  
Les prohibicions i limitacions generals que no recull aquesta Ordre, es regiran pel que disposa la Llei de Pesca Fluvial vigent i el seu Reglament. La pesca de l'angula es regirà per la Resolució de les Direccions Generals de Desenvolupament Agrari i de la Producció Agrària, de 28 de novembre de 1986  
DISPOSICIO FINAL  
Aquesta Ordre entrarà en vigor el dia de la publicació en el Diari Oficial de la Generalitat Valenciana.  
València, 16 de febrer de 1987.  
El Conseller d?Agricultura i Pesca,   
LLUIS FONT DE MORA MONTESINOS  
ANNEX I  
REFUGIS DE PESCA  
- Riu Villahermosa: des que entra a la província de Castelló fins al pont de la carretera de Cedramán, i des del pont de la carretera d?Argelita a Vallat fins que desemboca al riu Millars.  
- Riu Millars: des que entra a la província de Castelló fins a la central de los Cantos.  
- Riu Palància: des que naix fins al pont de les Escoles de Begís i totes les aigües que hi aflueixen.  
- Riu de la Sénia: des de la presa denominada Mas de Parra fins al pont de Malany.  
- Riu Ebron: des del canal de derivació de la central elèctrica de Castielfabib fins al pont dels Santos a la carretera nacional Terol- Conca.  
- Riu Vallanca: des de la cascada de Vallanca fins a la desembocadura al riu Túria.  
- Riu Túria: des que desemboca al riu Reatillo fins a la presa de derivació a la central de Gestalgar i des de la presa de Benaguacil fins al paratge conegut com Mas de la Pea o Fenosa.  
- Riu Reatillo: des del límit de terme entre Sot de Chera i Chulilla fins que desemboca al Túria.  
- Riu Fraile: des que naix fins a l'assut de Bicorp.  
- Riu Algar: des que naix fins a la desembocadura al riu Guadalest.  
ANNEX II  
ZONES DE PESCA CONTROLADA  
Rius truiters  
 Denominació Riu Km  
1 La Balma Bergantes 10,3  
2 Ludiente Villahermosa 6  
3 Peñas Negras Villahermosa 4,6  
4 Begís Paláncia 4  
5 Teresa Paláncia 4,8  
6 Puente Alta Túria 9  
7 Chulilla Túria 4,2  
8 Túria Túria 16  
9 Beniarrés Serpis 8  
Altres rius: mújol, llobarro i anguila  
 Denominació Riu Km  
10 Carraixet Barranc Carraixet 3,5  
11 C. Cullera Xúquer i Estany 4,3  
12 Bulient Bullent 7,3  
13 Molinell Molinell 8,5  
ANNEX III  
MASSES D'AIGUA EN REGIM ESPECIAL  
A) Es consideren així les aigües quietes dels embassaments següents:  
- Arenós.  
- Generalíssim.  
- Loriguilla.  
B) Es consideren així els trams següents del riu Túria:  
- Dos que passa la població de Casas Bajas fins que ix del Racó d?Ademús.  
- Des de la presa de l?embassament de Busco fins al punt conegut com Vado de Aldubaya, al terme municipal de Sot de Chera.  
- Des del pont de la carretera de Vilamarxant a Pedralba a la central elèctrica Dynamis, al terme municipal de Pedralba.  
- Des del barranc de Teulada fins al límit de terme municipal entre Vilamarxant i Riba- roja de Túria.  
I el tram del riu Serpis comprés entre la presa de l'embassament de Beniarrés i l'entrada a la província de València.  
ANNEX IV  
TRAMS HABITATS PER LA TRUITA  
- Riu Bergantes: des del barranc de la Balma al límit amb la província de Terol.  
- Riu de la Sénia: des de la capçalera fins al paratge del pont de Malany i totes les aigües que aflueixen en aquest tram.  
- Riu Villahermosa: tota la longitud.  
- Riu Millars: des que entra a la província de Castelló fins a la desembocadura del riu Villahermosa i totes les aigües que aflueixen en aquest tram.  
- Riu Palància: des que naix fins a la presa del Canal del Palància a Teresa i totes les aigües que aflueixen en aquest tram.  
- Riu Túria: des que entra a la província de València pel Racó d?Ademús fins al pont de Riba- roja de Túria i totes les aigües que hi aflueixen, aigües amunt de l'embassament de Benagéber.  
- Riu Reatillo: des de l'embassament de Buseo fins a l'afluència amb el Túria.  
- Riu Cabriel: des de la presa de l'embassament de Beniarrés fins que entra a la província de València.  
- Riu Serpis: des de la presa de l'embassament de Beniarrés fins que entra a la província de València.  
També es consideren trams habitats per la truita els 50 m. últims de tots els afluents de les aigües relacionades anteriorment.  
ANNEX V  
Barem de valoració per a espècies aqüícoles:  
Espècies protegides:  
Samaruc (Valencia hispanica) 1.000 PTA/exemplar  
Fartet (Aphanius iberus) 1.000 PTA/exemplar  
Tortugues aquátiques (Mauremys caspiea i Ernys orbicularis) 5.000 PTA/exemplar  
Altres espècies:  
- Cranc autòcton 500 PTA/exemplar  
- Angula 15.000 PTA/Kg.  
- Anguila i perca americana (Black-bass) 1.500 PTA/Kg. o fracció  
- Truita comuna (Salmo trutta fario):  
 fins 19 cm 1.000 PTA/exemplar  
 entre 19 i 30 cm 1.500 PTA/exemplar  
 més de 30 cm 2.000 PTA/exemplar  
- Truita irisada (Salmo gaird-nieri) 750 PTA/Kg.  
- Qualsevol altra espècie piscícola no relacionada anteriorment 200 PTA/exemplar


Còpia Permalink ELI